Emil Orlík

Emil Orlík (* 21. júl 1870, Praha – † 28. september 1932, Berlín, Nemecko) bol český maliar, grafik, fotograf a výtvarník.

Svojim štýlom sa zaradil do prúdu viedenskej secesie a stal sa známym predovšetkým ako portrétista (okrem iného portrétoval Henrika Ibsena, Bernharda Pankoka, Gustava Mahlera, Hermanna Bahra a Maxa Klingera).

Od roku 1905 vyučoval Orlík v Berlíne na „Meisterschule für Graphik und Buchgewerbe“ (Majstrovskej škole grafickej a knihovníckej). K jeho žiakom patril okrem iného nemecký maliar George Grosz. V tom čase Orlík vytvoril aj portréty Ernsta Barlacha, Lovisa Corintha, Otto Dixa, Käthe Kollwitz, Franza Werfela, Thomas Manna, Alberta Einsteina a Alfreda Döblina. Vytvoril aj celý rad návrhov kostýmov a scén pre inscenácie Maxe Reinhardta. K technikám, ktoré používal patrí aj litografia.

Iné projekty

Externé odkazy 
 Emil Orlík - obrazy, fotografie a grafiky

Českí maliari
Českí fotografi
Českí kostýmoví výtvarníci
Osobnosti z Prahy